06/06/2017 | Administración LocalMunicipal
A Coruña
Instituto Municipal A Coruña Espectáculos
Adjudicación del contrato del servicio de cafetería-ambigú del Ágora

O día 26 de octubre de 2016, o Consello Reitor do Instituto Municipal Coruña Espectáculos (en diante, IMCE) adoptou, entre outros, o seguinte acordo: (.) Aprobar o expediente de contratación do servizo de cafetería-ambigú no centro sociocultural Ágora, incluídos os pregos de cláusulas administrativas particulares e de prescricións técnicas que han de rexer o contrato, e dispoñer a apertura do procedemento de adxudicación mediante procedemento aberto (…). Finalizado o prazo de presentación de ofertas, preséntase á adxudicación un único licitador: D. Meziane Rastislav Boiza Sedlak. A Mesa de Contratación outorgou, por unanimidade, as seguintes puntuacións á oferta técnica: No criterio 3, outórganse 5,38 puntos, valorando a variedade e calidade da oferta en canto marcas recoñecidas en 3,38 puntos e a oferta doutros produtos diferentes en outros 2. No criterio 4, en tanto existe manifestación da vontade de realizar o pechamento conforme as condicións establecidas, adxudícanse 4 puntos. A Mesa procede á apertura do sobre C “Oferta económica”. A proposta do licitador é a dun canon para o IMCE de 5.455,00 €, IVE non incluído. O mínimo establecido no Prego era de 5.000,00 €, polo que a oferta cumpre este. Ao ser a única presentada obtén a máxima puntuación (10 puntos). As ofertas para os prezos dos productos ofertados son as seguintes: Comprobada que a oferta cumpre o establecido no prego, e sendo a única oferta presentada é, polo tanto, a mellor oferta económica e a que aporta uns mellores prezos dos productos. Así, obtería a máxima puntuación dos criterios cuantificables automáticamente, de acordo co disposto na cláusula 23 (10 puntos en cada un dos criterios 1 e 2). Estos 20 puntos máis os 5,38 puntos do criterio 3 e os 4 puntos do criterio 4, acordados na sesión anterior, farían un total de 29,38 puntos. Así, a Mesa acorda por unanimidade requerir a Meziane Rastislav Boiza Sedlak, con NIF (…), a documentación xustificativa de que reúne as condicións esixidas legalmente para contratar coa Administración, reseñada na cláusula 26 do prego de prescripcións administrativas, así como a xustificación de constitutir a garantía definitiva establecida na cláusula 15, por ser a súa oferta a máis vantaxosa, que debe ascender a 1.100,00 €. Visto o cal, o Presidente do IMCE, en data 10 de maio resolveu: “Requerir, en base ao acordo adoptado pola Mesa de Contratación do IMCE en data 4 de maio, a Meziane Rastislav Boiza Sedlak, con NIF (…), por ser a súa oferta a economicamente máis vantaxosa na licitación mediante procedemento aberto para a contratación do servizo de cafetería-ambigú no centro sociocultural Ágora, para que, dentro do prazo de dez días hábiles a contar desde o seguinte a aquel en que recibise o requirimento, presente a documentación xustificativa de acharse ao corrente no cumprimento das súas obrigacións tributarias e coa Seguridade Social, de dispoñer efectivamente dos medios que se comprometese a dedicar ou adscribir á execución do contrato conforme ao artigo 64.2 do Real Decreto Lexislativo 3/2011, de 14 de novembro, polo que se aproba o texto refundido da Lei de Contratos do Sector Público, de constituír as garantías definitivas establecidas na cláusula 15 do prego de cláusulas administrativas particulares, que ascende a 1.100,00 €, así como a documentación xustificativa de que reúne as condicións esixidas legalmente para contratar coa Administración, segundo a cláusula 18 do citado prego, como trámite previo á adxudicación do contrato, de acordo co art.151.2 da citada lei.” Enviouse requerimento ao interesado, que presentou a documentación necesaria para a adxudicación. O día de hoxe, o Consello Reitor do IMCE adoptou o seguiente acordo: “PRIMEIRO.- Adxudicar o contrato do servizo de cafetería-ambigú no centro sociocultural Ágora a Meziane Rastislav Boiza Sedlak, con NIF (…), por ser a súa oferta a única presentada e polo tanto a económicamente máis vantaxosa, con estrita suxeición ao establecido nos pregos de cláusulas administrativas e de prescricións técnicas que o regulan e o consignado na súa proposición, por un canon anual de 5.455,00 €, IVE non incluído (6.600,55 €, IVE incluído) e a seguinte lista de prezos de productos: SEGUNDO.- Notificar este acordo ao licitador e publicalo no perfil de contratante do órgano de contratación.” Este acordo é definitivo en vía administrativa, e contra o mesmo poderán os interesados interpoñer recurso potestativo de reposición ante o Consello Reitor do IMCE, regulado nos arts.123 e 124 da Lei 39/2015, do 1 de outubro, do Procedemento Administrativo Común das Administracións Públicas, cuxo prazo de interposición é un mes contado a partir do día seguinte ao da notificación ou publicación do acto. Contra a resolución do recurso potestativo de reposición só procederá a interposición de recurso contencioso-administrativo, conforme ao disposto na Lei 29/1998, de 13 de xullo, reguladora da Xurisdición Contencioso-Administrativa, ante os Xulgados do Contencioso-Administrativo desta cidade. O prazo para a súa interposición será de dous meses contados desde o día seguinte ao da publicación da disposición impugnada ou ao da notificación ou publicación do acto que poña fin á vía administrativa. A Coruña, 1 de xuño de 2017 O Secretario, PD, Ana María Canosa Camiselle Técnico de Administración do IMCE